**Εκδηλώσεις Διάχυσης**

Οι εκδηλώσεις διάχυσης που έχουν προταθεί κατά την περιγραφή των Εργαστηρίων είναι: α. η πρόσκληση γονέων & κηδεμόνων, υπηρεσιών και φορέων για τον καθαρισμό παραλίας από τα πλαστικά απορρίμματα ή άλλου σημείου του τόπου που βρίσκεται το σχολείο, και β. σε συνεργασία με τους γονείς & κηδεμόνες και με άλλους φορείς, η δημιουργία πάνινων τσαντών και το μοίρασμα σε κεντρικό σημείο του τόπου σε περαστικούς και σχετική ενημέρωσή τους. Επίσης, πέραν αυτών, μπορούν να πραγματοποιηθούν και επιπλέον εκδηλώσεις, όπως α. οργάνωση ποδηλατοδρομίας με στόχο την ευαισθητοποίηση των ανθρώπων για τη μείωση των πλαστικών μιας χρήσης, β. δημιουργία ψηφιακού πίνακα ανακοινώσεων ή ανάρτηση στην ιστοσελίδα του σχολείου υλικού για την ευαισθητοποίηση του κοινού ως προς τη μείωση των πλαστικών μιας χρήσης και κοινοποίησή του σε σχολεία και φορείς, και γ. δημιουργία ραδιοφωνικού μηνύματος που θα ακούγεται από τοπικούς ραδιοφωνικούς σταθμούς.