**Περιγραφική Αξιολόγηση**

Οι μέθοδοι που προτείνονται να αξιοποιηθούν για τη συλλογή δεδομένων για την περιγραφική αξιολόγηση είναι, εκτός από την άτυπη ή/και οργανωμένη παρατήρηση από τον/την εκπαιδευτικό, οι συζητήσεις με τους/τις μαθητές/τριες, οι εργασίες που οι μαθητές/-τριες υλοποιούν, ο ατομικός φάκελος των μαθητών/τριών, η αυτοαξιολόγηση μέσα από ανοιχτά ερωτήματα και μέσα από ένα φύλλο αυτοαξιολόγησης.

Σημαντικό ρόλο παίζουν οι κατάλληλες ερωτήσεις, οι οποίες θα βοηθήσουν το παιδί να εκφράσει τόσο τις νέες γνώσεις που επεξεργάστηκε, όσο και να αναστοχαστεί αναφορικά με τη μαθησιακή του πορεία (ΙΕΠ, 2017). Κάποια ενδεικτικά ανοιχτά ερωτήματα που θα μπορούσαν να αξιοποιηθούν στη συζήτηση με τους/τις μαθητές/-τριες ως αυτοαξιολόγηση είναι:

-Τι θυμάσαι περισσότερο από το μάθημα/πρόγραμμα που κάναμε;

- Τι σου άρεσε περισσότερο;

-Σε δυσκόλεψε κάτι; Γιατί;

-Θα ήθελες να αλλάξεις κάτι σε κάποια εργασία σου; Γιατί;

-Πώς έκανες αυτή την εργασία;

- Μπορείς να συμπληρώσεις τη φράση *«Αυτό που έκανα καλύτερα ήταν…»;*

-Μπορείς να συμπληρώσεις τη φράση *«Αυτό που θα ήθελα να προσπαθήσω περισσότερο για να το μάθω είναι…»;*.

Επίσης, η σύγκριση της προϋπάρχουσας με τη νέα γνώση που μπορεί να γίνεται μέσα από νοητικούς/εννοιολογικούς χάρτες ή δίνοντας έναν τίτλο στη λήξη κάθε Εργαστηρίου ή/και του προγράμματος συνολικά, μπορούν να δώσουν σημαντικά δεδομένα για την περιγραφική αξιολόγηση, ως μεταγνωστικές δραστηριότητες.

Ακόμη, σημαντική είναι η ανατροφοδότηση από τους γονείς, όσον αφορά τη μεταφορά της νέας γνώσης στο σπίτι και ως προς την ανάπτυξη των δεξιοτήτων που καλλιεργούνται μέσα από το πρόγραμμα, η οποία μπορεί να γίνεται είτε άτυπα είτε οργανωμένα με ατομικές συνεντεύξεις ή και τη συμπλήρωση σχετικών ερωτηματολογίων.

**Φύλλα περιγραφικής αυτο-αξιολόγησης**

Ως μέσο συλλογής δεδομένων για την περιγραφική αξιολόγηση προτείνεται, επιπλέον των ανοιχτών ερωτημάτων και ένα Φύλλο Αυτοαξιολόγησης Μαθητή/Μαθήτριας, το οποίο μπορεί να συμπληρωθεί από τους/τις μαθητές/-τριες και στη συνέχεια να ακολουθήσει αναστοχαστική συζήτηση, στην ολομέλεια.

|  |  |
| --- | --- |
|  | **ΦΥΛΛΟ ΑΥΤΟΑΞΙΟΛΟΓΗΣΗΣ ΜΑΘΗΤΗ/ΜΑΘΗΤΡΙΑΣ**  **Πολύ Μέτρια Καθόλου** |
| ΟΝΟΜΑ: |
| 1 | Έμαθα καινούρια πράγματα. |
| 2 | Κατάλαβα όλα όσα κάναμε. |
| 3 | Δυσκολεύτηκα σε κάποιες εργασίες. |
| 4 | Ρωτούσα όταν δεν καταλάβαινα κάτι. |
| 5 | Μου άρεσαν όλες οι δραστηριότητες που κάναμε. |
| 6 | Κάποιες εργασίες που έκανα δεν μου άρεσαν. |
| 7 | Είπα τις ιδέες μου και τη γνώμη μου στην ομάδα. |
| 8 | Άκουγα προσεκτικά τις ιδέες και τη γνώμη των συμμαθητών και των  συμμαθητριών μου. |

|  |  |  |  |
| --- | --- | --- | --- |
|  | 9 | Δυσκολευόμουν όταν οι συμμαθητές και οι συμμαθήτριές μου ήθελαν να κάνουμε κάτι άλλο από αυτό που ήθελα ή έκανα εγώ. |  |
| 10 | Όταν δεν ήξερα πώς να κάνω κάτι απογοητευόμουν. |
| 11 | Σεβόμουν τους συμμαθητές και τις συμμαθήτριές μου και ακολουθούσα τους κανόνες στην τάξη και στις ομάδες εργασίας. |
| 12 | Μου άρεσε όταν συνεργαζόμουν με τους συμμαθητές και τις συμμαθήτριές μου στις ομάδες. |
| 13 | Μπορούσα και στο σπίτι μου να κάνω κάτι που έμαθα από το μάθημα. |
| 14 | Θα ήθελα να μάθω περισσότερα για το θέμα που διερευνήσαμε. |