**Περιγραφή ενδεικτικών δραστηριοτήτων για το portfolio μαθητή/-τριας**

Το portfolio του μαθητή/-τριας μπορεί να περιλαμβάνει:

* το Φύλλο Προόδου Μαθητή/Μαθήτριας,
* το Φύλλο Αυτοαξιολόγησης Μαθητή/Μαθήτριας,
* καταγραφές από τις συζητήσεις με τα παιδιά,
* επιλεγμένα φύλλα εργασίας
* άλλα έργα ενδεικτικά της εξέλιξης της μαθησιακής τους πορείας
* περιγραφικές καταγραφές από την παρατήρηση της/του εκπαιδευτικού
* εργασίες ή άλλο υλικό που παρήγαγαν επιλεγμένο από τους/τις μαθητές/τριες
* καταγραφές από τις συνεντεύξεις ή τα ερωτηματολόγια ανατροφοδότησης από τους γονείς
* ηχητικό, ψηφιακό και φωτογραφικό υλικό.

Η ατομική συζήτηση της/του εκπαιδευτικού με κάθε παιδί για την επιλογή του υλικού που περιλαμβάνουν στο portfolio και η παρουσίαση από τα παιδιά υλικού από το portfolio τους με τη σχετική αιτιολόγηση των επιλογών τους, αποτελούν ενδεικτικές δραστηριότητες, οι οποίες μπορούν να συνεισφέρουν στην περιγραφική αξιολόγηση.